પ્રધાનમંત્રી નરેન્દ્ર મોદીએ 15 ઓગસ્ટના રોજ આયુષ્યમાન ભારત યોજના હેઠળ 'પ્રધાનમંત્રી જન આરોગ્ય' યોજનાની જાહેરાત કરી હતી. આ યોજનાની મદદથી 10 કરોડ પરિવારોને વાર્ષિક 5 લાખ રૂપિયા સુધીનો મફત આરોગ્ય વીમો મળશે, જેની મદદથી તેઓ દેશભરમાં કોઈ પણ સરકારી હોસ્પિટલો અને સુચિબંદ્ધ ખાનગી હોસ્પિટલોમાં મફત સારવાર કરાવી શકશે. 25 સપ્ટેમ્બરે પંડિત દીન દયાલ ઉપાધ્યાયના જન્મ જયંતિના દિવસે તેને દેશભરમાં અમલમાં મુકવામાં આવશે. આ આરોગ્ય વીમા યોજનાને મોદી કેર પણ કહેવામાં આવે છે. જેની મદદથી દેશના 10 કરોડગરીબ પરિવારોના લગભગ 50 કરોડ લોકોને સુરક્ષા કવર મળશે. આજે અમે તમને જણાવીએ કે આ યોજના હેઠળ કોણ અને કઈ રીતે યોજનાનો લાભ મેળવી શકે છે.